section_heading: Sarajevske godine 1967. – 1974.
paragraph_text: Početkom 1973. godine došlo je do ujedinjenja sa sastavom Indexi. U to vrijeme Indexi su ponovno ostali bez orguljaša, pa su u dogovoru s Đorđem Novkovićem, čiji je sastav Pro arte također bio tad u rasulu, smislili neobično rješenje – spajanje dva sastava. Uz Novkovića, u tom novom sastavu nastupao je i pjevač Vladimir Savčić Čobi, pa su djelovali pod imenom Pro arte - Indexi. Na festivalima su birali ime u ovisnosti od toga s kojim pjevačem su nastupali. U toj postavi su otišli na turneju po Bugarskoj, tamo su snimili live album pod imenom Indexi + Pro Arte koji je objavila sofijska diskografska kuća Balkanton. Nakon gotovo godinu dana rada uslijedilo je ponovno razdvajanja sastava, na njegove sastavnice; Indexe i Pro arte.